Die Nederlandse Taalunie stel jaarliks, in samewerking met die SAVN, beurse beskikbaar vir die bestudering van Nederlands in Suid-Afrika en in Nederland en/of Vlaandere. Hierdie beurse is bedoel vir derdejaar- en nagraadse studie tot op doktorale vlak.
Belangstellende studente moet aansoek doen via die Departement Afrikaans en/of Nederlands of toepaslike vakgroep van die Suid-Afrikaanse universiteit waar hulle in 2002 gaan inskryf. Volledige besonderhede is by die onderskeie departemente of vakgroepe verkrygbaar. Studente kan in die volgende kategorie� aansoek doen om n beurs:
n Beurs ter waarde van R5,000 vir derdejaarstudie in 2002, mits die leergang n redelike komponent Nederlands insluit;
n Beurs ter waarde van R5,000 vir honneursstudie in 2002, mits die leergang n redelike komponent Nederlands insluit;
n Beurs ter waarde van R8,000 vir voltydse navorsingsmagisterstudie in Suider-Afrika in 2002, mits die onderwerp minstens 50 % Nederlands insluit;
n Beurs ter waarde van R5,000 vir deeltydse magisterstudie en/of gedoseerde magisterstudie in Suider-Afrika in 2002, mits die onderwerp minstens 50 % Nederlands insluit;
n Beurs van R8,000 elk vir voltydse doktorale studie in Suider-Afrika in 2002, mits die onderwerp minstens 50 % Nederlands insluit;
Hoogstens 4 beurse van hoogstens f10,000 (ongeveer R30,000) elk vir buitelandse studie in 2002 met die oog op die verwerwing van n magister- of n doktorsgraad. (Hierdie beursgeld word eers by aankoms in die buiteland deur die Nederlandse Taalunie aan die student uitbetaal.)
In die geval van 3, 4, 5 en 6 moet die onderwerp van die tesis of proefskrif of studie op die Nederlandse taal- en/of letterkunde betrekking h�. n Komparatistiese fokus (Afrikaans en Nederlands) is wel aanvaarbaar. Minstens 50% van die studie moet aan Nederlands gewy word. Beursaansoeke moet die SAVN-sekretaresse, Ren�e Marais, nie later nie as op Vrydag 26 Oktober 2001 bereik per adres: NTU/SAVN-beursaansoeke, Kreatiewe Taaldienste, EOT, Universiteit van Pretoria, 0002 PRETORIA. Die aansoeke kan ook gefaks word na (012) 420-3682 of elektronies aangestuur word (na rmarais@postino.up.ac.za) indien nodig, maar die SAVN moet die volledige stel dokumente (insluitend n kopie van die aansoeker se identiteitsdokument en n referentverslag van die betrokke departement of vakgroep) teen die sluitingsdatum ontvang.
Aansoekvorm vir beurse vir studie in SA in 2001
Aansoekvorm vir beurse vir studie in Nederland of Belgi� in 2002